L’Escola Superior de Música de Catalunya estrena revista digital - Revista Musical Catalana\nL’Escola Superior de Música de Catalunya estrena revista digital\n«L’ESMUC Digital» és el nom de la nova revista mensual en línia que l’Escola Superior de Música de Catalunya edita a partir d’aquest 3 d’octubre amb la intenció de crear un canal de divulgació i d’informació per a tota la comunitat educativa i la resta de públics interessats. Aquesta publicació també té l’objectiu de mostrar a la societat catalana i de la resta d’Europa i del món, el coneixement, la recerca i l’activitat de professors, estudiants i graduats.\nLa nova revista es podrà llegir a la pàgina d’Internet www.esmuc.cat/esmucdigital i des del mateix web institucional de l’Escola. «L’ESMUC Digital» es publica des de principis de mes i per subscriure-s’hi i rebre el butlletí només cal registrar-se amb una adreça de correu electrònic, tot i que sempre es podran consultar els diversos números de la publicació d’una manera oberta a través del seu portal.\nLa revista es nodreix bàsicament de continguts elaborats pels estudiants i el professorat del centre, mitjançant articles temàtics, de recerca i reflexió sobre temes relacionats amb la docència, les diverses especialitats dels ensenyaments que s’imparteixen a l’ESMUC o les activitats de la comunitat educativa. «L’ESMUC Digital» també acollirà cròniques i ressenyes dels concerts programats durant el curs, així com una entrevista i altres notícies d’interès.\n«L’ESMUC Digital» neix com a evolució d’anteriors projectes de l’Escola Superior de Música de Catalunya, com va ser «La Gaseta» i, posteriorment, l’encartament amb capçalera pròpia «ESMUC» cada mes a la «Revista Musical Catalana», fins al juny passat.


Un altre consum és possible | Som Lo Que Sembrem Vallès\n« La Nestle i el cafè transgènic\nI tu com ho fas? »\nUn altre consum és possible\nPublished 20 Setembre 2011\tActivitats , Opinió 1 Comment\nDesprès de publicar la notícia del cafè transgènic de la Nestlé ens venen ganes de plantejar una campanya de boicot, però… el nostre objectiu no és pas que la Nestlé es renti la cara, sinó que aquesta desaparegui ja que ningú vulgui els seus productes. I això amb el convenciment que hi ha una altra manera de produir el nostre menjar i per tant una altra manera de consumir.\nALTERNATIVES AL CONSUM CONVENCIONAL\nHi ha moltes maneres de poder sortir dels models de consum preestablerts. Moltes persones ja hem donat el pas per buscar alternatives als productes que ens ofereixen les grans multinacionals i prioritzem el consum de productes responsables què, a més d’impulsar una agricultura sostenible i més justa , ens ajuden a conservar la salut. Comprant local donem suport a la petita pagesia del país que ens ofereix aliments de temporada, de proximitat i que busca la sostenibilitat en les seves pràctiques agrícoles i ramaderes. A canvi ells reben un preu just pel seu treball. Coneixem el producte i sabem com està elaborat, sabem que son aliments amb una bona qualitat nutritiva, que no s’han manipulat ni se’ls ha afegit additius.\nUna manera senzilla de poder seguir aquests criteris es creant o afegint-se a cooperatives de consumidors del nostre barri. (1)\nTambé podem crear horts comunitaris on conjuntament amb altres persones conrearem les nostres verdures.\nHi ha productes com el cafè, la xocolata, etc. que venen de lluny i tot i no ser imprescindibles, ens permet donar suport a les comunitats que els produeixen mitjançant l’aval de comerç just (2).\nSi hom vol treballar en les alternatives de consum té a la seva disposició dues referències importants: la revista opcions, o el llibre/web “consumir menos, vivir mejor“. Ambdós imprescindibles per a la cerca de la consciència en el nostre consum. Però el més important és reconèixer que “soles no podem” i que cal cercar col·lectivament les respostes més adequades a cada necessitat. (3), (4)\n1 Response to “Un altre consum és possible”\n1 I tu com ho fas? « Som Lo Que Sembrem Vallès Retroenllaç en 20 Setembre 2011 a les 15:03


Acte de commemoració dels 25 anys de l’AIAC – CCVC – Consell de col·legis veterinaris de Catalunya\nEl passat dia 23 de novembre i amb motiu dels 25 anys de l’AIAC, el Consell de Col·legis Veterinaris de Catalunya va celebrar l’acte commemoratiu d’aquesta important data amb una visita guiada al Recinte Modernista de Sant Pau de Barcelona.\nDesprés de la visita, va tenir lloc un acte en la Sala Pau Gil, presentat pel Sr. Xavier Graset, i durant el qual es van lliurar els premis del concurs de Fotografia organitzats amb motiu del 25 aniversari. També es va presentar el vídeo commemoratiu, que compta amb la participació del Sr. Francesc Florit, veterinari fundador de l’AIAC, i la Sra. Carmen López, Presidenta del Consell.\nDesprés de la visita, l’acte va concloure amb un dinar al mateix recinte. A l’acte estàven convidats els veterinaris col·legiats catalans.\nAlgunes fotos de la jornada…


El Cor Exaudio presenta el concert “I serem 1000” per commemorar els seus 25 anys\nDemà dissabte a 2/4 de 10 del vespre, amb motiu del seu 25è aniversari, el Cor Exaudio prepara un concert de dues parts creat per ser interpretat al Cementiri nou d’Igualada amb una ambientació espacial en forma de joc de llums. Les entrades es poden adquirir a tiquetsigualada.cat o el mateix dia al cementiri. El preu: 10€ anticipada, 12€ a taquilla i menors de 25 anys: 6€.\nHem parlat amb en Carles Prat, actual director del cor, sobre el concert d’aquest dissabte i sobre el dia a dia d’aquesta formació coral igualadina.\nAquest cap de setmana el Cor de Noies Exaudio d’Igualada celebra l’acte principal del seu 25è aniversari. Què s’ha preparat per celebrar l’efemèride?\nÉs un projecte ja teníem mig preparat per presentar-lo com a proposta per a la Capitalitat de la Cultura Catalana igualadina i que no va ser escollit. Aleshores vam pensar que per celebrar el 25è aniversari del cor podríem intentar dur-lo a terme, buscant-nos nosaltres el finançament.\nEs tracta d’un programa en què intervenen quatre trompes i una arpa i apostem per un repertori variat perquè no hi ha una època concreta en què hi hagi aquests instruments. El concert començarà amb quatre peces de Bhrams instrumentades per a arpa i trompes; després quatre peces d’Stravinsky per a cor de veus blanques i quatre trompes que ens transporta a la Rússia folklòrica; dues peces de Holst que són només amb arpa i acabem amb un repertori de compositors catalans actuals que ja ha anat interpretant habitualment el cor i que són peces emblemàtiques per a nosaltres.\nUn dels temes que interpretaran ha estat compost i musical per tu, oi?\nSí, la darrera part del concert és l’estrena d’una obra que em van encarregar expressament per a l’ocasió. Vaig escollir un poema de la Maria Mercè Marçal, “Cançó de fer camí”, que penso s’ajusta molt bé a l’ocasió. És un poema amb base feminista però que a la vegada va cridant les noies que es vagin sumant a aquesta revolució. La meva intenció és que l’obra simbolitzi aquests 25 anys de la formació i totes les noies que hi han passat i les que encara hi poden passar en el futur.\nEs preveu una bona assistència de públic?\nEns agradaria que vingués molta gent perquè es un projecte que ens ha costat de tirar endavant, doncs tal com deia, el finançament ens l’hem buscat nosaltres mateixos a partir d’aportacions privades i una petita col·laboració per part de l’Ajuntament. És un concert que té un cost important i ens agradaria que vingués molta gent, en primer lloc per gaudir del concert que serà molt especial, però també per ajudar-nos a sufragar-lo.\nEl concert es farà al Cementiri Nou d’Igualada. Per què en aquest espai?\nL’any passat vam fer un concert de l’European Balloon Festival en aquest indret i l’espai, sorprenentment, té una acústica molt bona i té unes possibilitats escèniques molt interessants. El concert jugarà molt amb la il·luminació i l’espai, ja que les noies no estaran ubicades en format cor sinó que aniran adoptant diverses posicions en cada peça, apostant per una escenografia no formal, aprofitant que l’espai dona molt de si i arquitectònicament és molt especial.\nDavant del Cor al llarg d’aquests 25 anys hi han passat diversos directors i actualment hi ets tu. Quant temps fa i quins són els teus objectius?\nAquest any podríem dir que ha sigut el primer any “normal” perquè quan vaig començar, al cap d’un mes ens van tancar per la covid. Ara estem tornant a tenir una regularitat i a tenir gent estable en el cor perquè durant la pandèmia va ser força caòtic. Estem reclutant noves cantaires per poder ser cada cop una mica més grans i poder preparar repertoris més complexos. Aquest any però està sent espectacular, ja hem fet una quinzena de concerts arreu en col·laboració amb altres cors de Catalunya.\nQuin tipus d’obres soleu interpretar en els concerts?\nPer a cors mixtos hi ha molt repertori però per a cors de veus iguals és més difícil torbar-ne. Per aquesta ocasió, com que hi havia la idea de les trompes i l’arpa ja hem buscat repertori per aquest tipus de formació. Ara bé, no ens tanquem a res: interpretem repertori sacre, a capella, amb orgue… Ja ens agrada que sigui una mica variat.\nEl fet de ser un cor de noies soles el fa més indicat per interpretar unes obres concretes?\nImagino que els compositors quan escriuen, si ho fan per a noies soles, escriuen ja amb un color de veu adient. De totes maneres depèn més de les veus que tens a cada cor i penso que nosaltres podem fer bastant el que ens proposem.\nLa tria de les obres de cada concert, com es fa?\nAl final l’acabo decidint jo com a director, però sempre intento que hi hagi una comunicació prèvia amb les noies per veure si els sembla bé el repertori que els proposo. I en funció de què a elles els agrada més o menys, trio el repertori final.\nDurant aquests anys el cor ha anat evolucionant tant a nivell humà com interpretatiu.\nBé, de fet porto poc temps al capdavant i segurament hi ha alguna de les cantaires hi deu ser des del principi. Però, per exemple, l’altre dia que vam fer una trobada d’excantaires i mirant fotos es veia que al principi eren poques noies i explicaven que era com un projecte experimental. Ara el Cor Exaudio és un projecte consolidat que té unes dinàmiques de funcionament, hi ha una estructura amb persones que s’encarreguen de les diverses tasques. Musicalment però, he de dir-te que no ho sé, perquè quan es va formar el cor jo tenia onze anys. Però penso que, com tot, es passa per fases i més en un espai en què tot és amateur i depèn de qui hi ha en cada moment.\nQui pot entrar a formar part del Cor. S’han de tenir estudis musicals i de cant?\nDe cant no pròpiament, però sí que per formar part d’Exaudio és important tenir coneixement de lectura musical, perquè sinó els repertoris que fem no es podrien seguir. I sempre és bo que la persona que vulgui entrar tingui una veu afinada.\nDurant aquests dos anys de pandèmia que ho ha paralitzat tot, ha estat complicat mantenir les ganes i l’esperit de cantar?\nTeníem moltes ganes de fer concerts normals i fins i tot el darrer que vam fer ja vam poder cantar sense mascareta, cosa que ens va alegrar molt. Durant aquests dos anys ha estat especialment complicat programar els horaris d’assaig, que normalment els fem de 9 a 11 de la nit. Durant el confinament nocturn, per exemple, vam haver de buscar horaris alternatius i era una mica desastre. Va costar molt mantenir el cor actiu. Però un cop s’ha obert tot plegat, hem tornat a la dinàmica normal.\nIgualada és una ciutat on el cant coral està molt viu, hi ha molts cors.\nSí, podem comptar entre quinze i vint formacions corals a la ciutat, des de petits fins a grans. Personalment penso que potser aniria bé un punt d’organització en el sentit que hi ha moltes corals però estan poc relacionades entre elles. Igualada és una ciutat cantaire.\nA partir d’aquests moments, quins projectes teniu a la vista?\nBé, ara dissabte, que per a nosaltres és el més important de l’any, però hem estat treballant en un projecte que es diu “Il pianto della madonna”, que l’hem fet amb altres cors de Catalunya i del qual ens queda un concert l’abril de l’any que ve al Palau de la Música en què cantarem amb el Cor de Noies del Palau i amb la Camerata Penedès. I per aquest estiu tenim un concert durant l’European Balloon Festival i participarem en actes de la Capital de la Cultura, com l’homenatge al Mestre Just i a l’acte de cloenda.\nDes d’aquestes pàgines animo molt a la gent a assistir al concert de dissabte: serà un concert diferent, amb música, jocs de llum i l’espai especial del Cementiri Nou.\nArticle anteriorBona música durant tot el cap de setmana amb l’Estival de Jazz\nPròxim articleRicard Fusté: “Penso que Igualada i la comarca estan ben servides, cinematogràficament parlant”


Patricia Cancelo obre galeria i taller a la Travessera de Gràcia | Gràcia TV\nL'escultora gallega Patricia Cancelo fa anys que té com a camp base Barcelona, on torna després de les seves estades a l'estranger. La pandèmia, però, ha fet que per primera vegada obri galeria pròpia i taller a la ciutat. S’ha quedat sense exposicions internacionals i aquesta és l’única manera que té ara mateix d’ensenyar i vendre la seva obra.\nPatricia Cancelo, galerista i escultora: “La gent està responent, fins i tot gent que mai havia comprat una obra d’art, la gent està necessitada d’històries i quan expliques la teva història, la meva com la de molts artistes és molt bonica: jo vaig tenir un mestre forjador, de 88 anys, que es va morir al cap de deu anys d’estar jo al seu taller, em va ajudar molt.”\nFa 20 anys que es va enamorar del ferro com a material de treball. Tot i que li va costar que li obrissin portes perquè era un sector molt masculí, ja fa 10 anys que el soldador, la forja, el martell, l'enclusa i la radial són els seus companys de feina.\nPatricia Cancelo, galerista i escultora: “Obres geomètriques en les quals la meva forma més potent són els cercles, són tot formes concèntriques, unes entren dins de les altres i els quadrats també. Els quadrats són móns imperfectes que no giren bé i els cercles són móns perfectes que ens abracen. I després tinc una altra part que sintetitzo al màxim el cos humà en una línia, que seria el que treballo amb la forja.”\nTambé fa servir la pintura i barreja colors i textures quan la lesió cervical que té li demana que abaixi el ritme esculpint. I des que el Guggenheim li va encarregar algunes de les seves obres en format joia, fa les seves geometries com a penjolls, arracades o anells.


Laura Gómez Ramón millor esportista i Unió Esportista Barberà millor entitat - elTeuDiari Sabadell\n15 mayo, 2018 15 mayo, 2018 Ajuntament de Barberà del Vallès Barbera, DeportesNo comments\nLa 14a Nit de l’Esport corona com a millor esportista a Laura Gómez Ramón i a la Unió Esportiva Barberà com millor entitat\nLaura Gómez Ramón, una de les millors triatletes del municipi, es va proclamar campiona d’Espanya al 2017 en triatló cros, segona al Campionat del món en categoria sub 23 i tercera al Campionat d’Europa de duatló sub23\nLa Unió Esportiva Barberà celebra durant aquesta temporada 50 anys de vida dedicada al bàsquet base i professional\nEl Teatre Municipal Cooperativa es va omplir un any més de centenars de persones dedicades al món de l’esport local, amb la celebració de la Nit de l’Esport barberenc, que enguany ha celebrat la seva 14a edic\nL’acte, que es va iniciar amb molta expectació per conèixer a totes les persones i entitats finalistes, va començar amb l’espectacle de ball del Gimnàs Bunkai que un any més va fer les delícies de totes les persones presents, posant el tot festiu i dinàmic a la nit.\nSeguidament es va donar pas al vídeo estrella de la nit, on es representa cadascuna de les disciplines esportistes de Barberà del Vallès, unes imatges que posen de manifest no només la bona salut de l’esport de la nostra ciutat, sinó la importància de la solidaritat, el respecte i l’esforç en les que diàriament treballen tant entitats com esportistes locals.\nL’Alcaldessa de Barberà del Vallès, Sílvia Fuster Alay va donar la benvinguda a totes les persones presents i va manifestar la importància de la celebració de la Nit de l’Esport per retre «homenatge al món de l’esport local, a clubs, associacions, esportistes i a totes les persones que contribueixen en la construcció d’una ciutat saludable, sociable i acollidora». Fuster va manifestar el gran moment que viu l’esport a la ciutat, en la que «gairebé 8 mil persones de la ciutat estan inscrites en alguna de les Instal·lacions Esportives Municipals, i més de 3.500 estan associats a una entitat», i en la que s’està consolidant un «model sostenible i accessible per la majoria de la ciutadania. Treballem perquè l’esport formi part de manera regular de la vida de totes i totes, sense cap distinció i sense cap tipus d’exclusió». Durant el seu discurs, l’Alcaldessa va fer públic un dels projectes en els quals es treballa des de fa mesos, la posada en marxa del Consell de l’Activitat Física i l’Esport de Barberà, un òrgan que permetrà compartir i estimular la participació ciutadana i de les associacions en la gestió de tots aquells afers relatius de l’àmbit esportiu de Barberà.\nLes persones premiades de la 14 Nit de l’Esport\nL’acte va anar avançant i va arribar al moment de desvetllar el nom de l’esportista i l’entitat guardonada d’aquesta 14a edició.\nEl primer en lliurar-se va ser el guardó a millor esportista del 2017, on la tercera classificada va ser la tenista, Esther López Alcaraz; el segon classificat va ser Enrique Catalan Alamino del Club Petanca Barberà; i finalment, la guanyadora de la 14a edició de la Nit de l’Esport va ser la triatleta, Laura Gómez Ramón. \nA continuació, es va dur a terme el lliurament del premi a l’entitat més destacada. En tercera posició va quedar el Club d’Escacs Barberà. En segon lloc, el Club Voleibol Barberà Comerç Urbà ; i finalment, el premi a millor entitat de l’any 2017 va ser per la Unió Esportiva Barberà. Recollia el guardó el seu president, José Nuñez Sevilla.\nLaura Gómez Ramón en aquesta temporada s’ha consolidat com una de les referents del triatló i duatló espanyol. Amb un palmarès més que notable en les categories inferiors, la seva presència a la categoria sub23 i absoluta ha permès entreveure un futur molt prometedor. Gómez es va proclamar a l’any 2017 Campiona d’Espanya de Triatló Cros, tant en la categoria sub23 com en l’elit, va ser 3a al Campionat d’Europa de Duatló Sub23; i va ser 2a al Campionat del Món de Triatló Cros, també de la categoria sub23.\nLa Unió Esportiva Barberà és una entitat amb molt de recorregut a la ciutat. Enguany celebra mig segle de vida dedicada al món del bàsquet base i professional. Durant la temporada passada diferents equips del club van destacar pel seu gran joc assolint grans triomfs. Un d’ells van ser l’equip sèniors masculí que va arribar a una destacada quarta posició de la fase regular de la Lliga Nacional EBA, lluitant fins a les darreres jornades per les places d’ascens a la LEB Plata. Per la seva banda, el filial masculí es va proclamar Subcampió de 2a Catalana, assolint un històric ascens a 1a Catalana.\nLa Nit de l’Esport és un acte d’homenatge a tot un seguit de persones i entitats que han destacat per la seva trajectòria i esperit de superació en l’àmbit esportiu durant l’any passat. Amb aquesta convocatòria, l’Ajuntament de Barberà del Vallès vol reconèixer públicament el seu treball, triomfs, marques, premis, així com els valors esportius i socials que promouen a la nostra ciutat.\nPremi millor esportista 2017\nGuanyadora: Laura Gómez Ramón (duatló i triatló)\nTercer lloc: Esther López Alcaraz (Tennis)\nFinalistes: Sabrina Marqués Resende (futbol americà), Jonathan Alonso Moyano (escacs), Daniel Martínez Lóopez (atletisme), Marina Olmo Giménez (gimnàstica artística), i Arnau Aragón Oya (motociclisme)\nPremi millor entitat esportiva 2017\nGuanyadora: Unió Esportiva Barberà\nTercer lloc: Club Escacs Barberà\nFinalistes: Associació de Discapacitats de Barberà del Vallès, Barberà Rookies Club de Futbol Americà, Club Escola de Futbol Barberà Andalucía, Club Petanca Barberà, i Unió Atlètica Barberà.\nPersones en actiu de cada entitat esportiva que ha destacat per la seva tasca a favor de l’esport a proposta de les entitats esportives de la ciutat\nPremis al mèrit esportiu\nPremi a la trajectòria esportiva\nPremi a la projecció esportiva\nMiguel Arranz Casado de l’Associació de Discapacitats de Barberà\nJesús Pérez Ramírez del Club Escola de Futbol Barberà Andalucía\nPremi per la tasca en la promoció de l’esport a la ciutat:\nTrinitat Tolosa Anguera de la Unió Esportiva Hoquei Barberà;\nFrancisco Santiago Santamaría de la Penya Ciclista Barberà.\nWerner Martín Porcel del Club Escola de Futbol Barberà Andalucía\nMaximiliano Cortès Palomero del Club Petanca Barberà\nLuís Soto Martínez de l’Associació de Discapacitats de Barberà\nAxel Cañellas Cuevas del Club Handbol Barberà\nDaniel Domínguez Aguilar del Club de Futbol La Romànica\nEnric Mármol Soley del Club d’Escacs Barberà\nLaura Pou Calderón de la Unió Atlètica Barberà\nAndrea Guerrero Castillo del Club Voleibol Barberà Comerç Urbà\nAnna Fraguas Patiño de la Unió Esportiva Hoquei Barberà\nAlejandro Pascual Álvarez del Barberà Rookies Club de Futbol Americà\nJoan Hernández Niño del Barberà Tennis Club\nPremi a l’entitat que celebra 50è aniversari:\nUnió Esportiva Barberà\nPremis a un equip amb esportistes menors de 18 anys de cada entitat esportiva que hagin assolit un èxit esportiu\nPrebenjamíiniciaciódelaUnióEsportivaHoqueiBarberà o BenjamídeBarberàRookiesClubFutbolAmericà\nPremi a l’entitat distingida per la tasca en la promoció de l’esport femení Barberà del Vallès, maig de 2018\nBarberàRookiesClubdeFutbolAmericà o ClubEscoladeFutbolBarberà\nPremi Ciutat i Esport\nFrancisco González Escalante del Club Handbol Barberà\nTagged: Laura Gómez Ramón Nit de l’Esport Unió Esportiva Barberà\nSabadell contra la l’Homofòbia, la Bifòbia i la Transfòbia


Cabana Lazea Garda de Sus Romania - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 8 allotjaments a Garda de Sus.\nCabana LazeaStr. Principala DN75, nr. 33, Garda de Sus, Garda de Sus, Romania, 517310 - Veure al mapaExcepcional9,9Basada en4comentarisCabana LazeaVeure més fotosVestíbulVeure més fotosVeure totes les 30 fotosExcel·lent ubicació 9,4Veure al mapa9,4Ubicació\nSobre l'allotjamentDescripcióPer als viatgers què vulguin captar les imatges i els sons de Arieseni, Cabana Lazea és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Cabana Lazea, l'excelent servei i instal.lacions superiors faran de la vostra estada una experiència inoblidable. Transport hotel/aeroport, instal.lacions de barbacoa, servei de bugaderia, biblioteca, àrea de fumadors són només algunes de les comoditats que fan que Cabana Lazea sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Cabana Lazea és una elecció inteligents per a viatgers a Arieseni, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Militància resilient que s’adapta a les circumstàncies de la pandèmia | ACO\ndesembre 14/Joan Andreu Parra/\nSis nous responsables de zona van estrenar-se a la trobada telemàtica del Comitè General que es va fer el dissabte passat, 12 de desembre: Gemma Muñoz, de la zona Barcelona Nord ha rellevat la Carme Calzada; José Antonio Madrid, de la diòcesi Orihuela-Alacant ha rellevat en Fran Ferrández; Jorge Romero, de la zona Baix Llobregat ha rellevat l’Àngela Rodríguez; Toni Fernández, de la zona Nou Barris, fa aquest servei després que a la zona estiguessin fent aquesta funció de manera rotativa; Maria Jesús Gaona, de la zona Montserrat (durant aquest curs); i Lola Herrero, de la zona Vallès Occidental ha rellevat Mercè Biosca.\nEn la trobada, a la qual van participar totes les zones i diòcesis (amb l’excepció de Girona, Maresme i Vic), els i les responsables van explicar que aquest curs, malgrat que hi ha un desig obvi de trobar-se presencialment, els grups han interioritzat la dinàmica de reunir-se telemàticament per fer Revisió de Vida i Estudi d’Evangeli, amb l’excepció d’alguns grups de persones més grans i amb dificultats de conciliació amb les noves tecnologies. S’està intentant que aquests grups siguin acompanyats per grups més joves i facilitant aquest tipus de trobades. En definitiva, hi ha un desig de presencialitat però s’assumeix que, donades les circumstàncies sanitàries que ho desaconsellen, aquesta és una alternativa que, fins i tot en alguns casos, facilita una participació de més membres del grup. En aquest sentit, es va apuntar que un dels reptes serà quan la desescalada permeti la presencialitat com combinar la participació remota i la presencial.\nAltres qüestions que les zones van posar sobre la taula va ser la situació de dificultat econòmica per la qual passen alguns militants i es va proposar que s’estudiés crear una caixa de solidaritat o un fons d’emergències per atendre puntualment aquestes situacions. A la zona del Vallès Occidental estan intentant tirar endavant un Ecogrup (integrat per dos grups d’ACO) que, a partir de l’encíclica Laudato Si, volen portar a la pràctica accions per protegir la Vida i el planeta. Un altre aspecte rellevant és la necessitat de la cura comunitària i de l’acompanyar-se que s’està veient potenciada en diverses zones: per exemple a la zona Nou Barris tenen un grup de whatsapp amb tota la militància, comparteixen les accions i els compromisos de cada militant per si algú vol adherir-se i celebren plegats una Eucaristia cada temps litúrgic procurant obrir-se al barri i les parròquies. Aquesta voluntat d’obertura, de sortida i de trobada amb els altres va ser compartida per altres diòcesis.\nIgualment, totes les zones van compartir les celebracions d’Advent i de Nadal que estan fent aquests dies i també algunes accions formatives que faran properament (Vallès Oriental dedicarà una jornada al paper del responsable en la Revisió de Vida, Madrid farà una trobada formativa a l’abril amb Pepa Torres entorn la mort i la resurrecció). El conjunt de zones i diòcesis van valorar positivament la celebració de la Jornada General el 12 d’octubre passat (es van subratllar la ponència de Pepa Torres, el manifest de la diòcesi de Madrid i els materials de curs) i la de la 1a Jornada de formació a càrrec del consiliari Jordi Tres.\nEl treball de les diverses comissions\nL’any 2020 es preveu que presenti un equilibri entre ingressos i despeses (malgrat el pressupost que es va aprovar preveia un dèficit de 7.000 €). Així ho va explicar el responsable de la Comissió d’economia, Joan Comella, que ho va atribuir a l’arribada d’algunes subvencions i a la reducció de despeses. La Comissió està acabant d’enllestir el pressupost 2021 que es presentarà a aprovació al proper Comitè General (23 de gener) amb el propòsit que també sigui equilibrat. D’altra banda, va recordar que convé que els grups estudiïn la proposta de Carta Econòmica i facin aportacions abans del Consell (maig 2022), que els militants amb dificultats per mantenir les cotitzacions poden fer-ho saber per fer els ajustos que correspongui i va recomanar aplicar la desgravació fiscal dels militants que declaren l’IRPF a la cotització al moviment.\nLa Comissió de comunicació va compartir els objectius d’aquest curs: renovar el web per adaptar-lo a les noves necessitats dels usuaris; continuar editant les publicacions (Salillum i e-butlletí) i promoure entre la militància la compartició de continguts a persones alienes al moviment; incorporar un/a membre més a la Comissió; donar suport comunicatiu al Comitè Permanent: i donar suport a l'equip de producció del programa Llevat dins la pasta de Ràdio Estel (2a temporada). També es va mostrar la premaquetació de Salillum n. 12 que es preveu distribuir a la militància durant la primera quinzena de gener. Pel que fa a la Jornada de comunicació, el 17 d’abril proper, s’està treballant sobre com optimitzar les reunions telemàtiques dels grups de Revisió de Vida mitjançant el testimoni d’un/a responsable i d’un/a consiliari de grup que ho estiguin practicant bé. Finalment, el responsable de la Comissió, Joan Andreu Parra, va informar que durant aquest curs es faran presents des de la Comissió en els Comitès de zona per poder comentar els resultats del Qüestionari de comunicació i recollir aportacions.\nLa Comissió d’iniciació, de la mà de Carme Ruiz, va destacar la trobada que van tenir amb totes les zones i diòcesis el 4 de novembre passat i que va servir per compartir la situació de la iniciació en cada territori. L’objectiu a mig termini que es proposen és poder fer un Pla d’iniciació adaptat a la realitat de cada zona o diòcesi.\nHelena Antó, responsable de la Comissió de formació, va destacar les publicacions Creixem i Anem a fons d’aquest curs i va informar que el proper Creixem (que s’encartarà amb la revista Salillum) està dedicat al testimoni de dos sanitaris durant la pandèmia. Podeu consultar-lo a l’enllaç. També va avançar que la Jornada de formació del mes de març estarà dedicada al dol i va constatar la necessitat d’una millor coordinació en les jornades formatives que organitzen de manera descentralitzada les zones i diòcesis.\nLa Comissió d’internacional està focalitzada en la preparació dels propers Seminaris i Assemblees dels moviments europeu i mundial (MTCE i MMTC) que es faran a Lisboa l’any vinent. Xavier Such va explicar que els membres de la Comissió són expresidentes i expresidents del moviment i que convindria la presència d’altres militants. I també va informar que la Montserrat Sidera és la representant d’ACO en la coordinació europea.\nAquesta va ser la pregària amb què es va començar la reunió.


Dansacat.org // El Festival NATURES arrenca la seva segona edició a principis d'octubre\nHome / News update / News / El Festival NATURES arrenca la seva segona edició a principis d'octubre\nLa segona edició del Festival NATURES, projecte seleccionat per les beques de Carretera i Dansa de l'APdC, tornarà a omplir de Dansa, Art i Natura la població de l'Alzina de l'Aguda (Lleida), durant els mesos de setembre\ni octubre de 2020.\nEl Festival es presenta així com un espai singular de creació i trobada descentralitzats, fora dels nuclis urbans, de les sales i teatres convencionals, on la relació Dansa - Natura / Paisatge - Arts aporti aprenentatges enriquidors tant als creadors/es i artistes professionals com al públic en general.\nProximitat i intercanvi de disciplines artístiques amb l'entorn rural\nLa trobada principal de NATURES'20 tindrà lloc el 4 d'octubre, amb una Jornada sencera on el públic general podrà gaudir de tallers i espectacles amb els quals explorar diferents maneres d'establir contacte amb la Natura, crear i aprendre d'ella.\nLa jornada constarà de les següents parts:\n1. Mostra / Recorregut itinerant per veure les Intervencions Artístiques en l'entorn rural.\nMostra de les propostes artístiques realitzades específicament en el paisatge o localitzacions properes a tragantCamp, utilitzant els materials i els estímuls de l'entorn, durant el programa de Residències de Creació. Durant la passejada es podran veure les peces de dansa dels artistes Emma Riba i David Font (Dels gestos perduts i els sons oblidats), Marcos Nacar i Matilde Bassetti (Tierra trazada), Quim Vilagran (Górecki) i Sara Pons (Win-DoW), així com les intervencions dels artistes plàstics Jaume Amigó (El món a l'inrevés), Oriol Teixidor (Immersió) i Víctor Mata (Formes).\n2. Xerrada i taller sobre Art i Paisatge: Construint amb pedra i terra.\nA càrrec de l'Historiador de l'Art i artista Víctor Mata. Aquest posarà en relleu la importància de conservar els paisatges rurals que configuren el nostre entorn físic, el nostre univers emocional i identitari, i ensenyarà als participants com reconstruir una paret de pedra seca, un material molt abundant a la zona.\n3. Dinar popular a l'aire lliure\nEs reunirà públic divers - participants del taller, públic assistent a les actuacions, els artistes, etc. Aquesta fórmula té per objectiu facilitar l'intercanvi social entre els assistents del Festival.\n4. Concert i cloenda a càrrec del grup Microrgànic Trio.\nAl vespre hi haurà moment per compartir impressions sobre el que s'ha vist i sentit durant el Recorregut itinerant i la resta d'activitats de la jornada.\nDel 10 al 12 d'octubre: Laboratori de Creació Cultivant l'escolta i la creativitat\nUn dels objectius de NATURES és oferir una proposta formativa enriquidora, motiu pel qual programa un Laboratori de Creació de Dansa a la Natura: Cultivant l'escolta i la creativitat. A càrrec d'Olga Tragant, el laboratori es planteja com una estada de tres dies a tragantCAMP, dirigida a professionals, semiprofessionals i\nalumnes en formació en Dansa.\nLa proposta se centrarà en el treball a partir d'elements de l'entorn natural com a generadors de l'exploració i improvisació des del cos i el moviment. Els participants afinaran els sentits i s'endinsaran en les sensacions, l'imaginari i la fisicalitat del cos. Què ens desperta el contacte i el diàleg amb els elements de l'entorn natural? Com motiven la nostra expressió i creació? Com ens parla l'entorn i els seus elements?\nEl programa de Residències de Creació està dirigit a creadors professionals del món de la Dansa. Totes les intervencions que es presentaran en el Festival NATURES hauran estat creades durant el programa de Residències de Creació, que té per objectiu donar suport al desenvolupament de treballs que s'integrin, es relacionin i dialoguin específicament amb l'entorn rural de l'Alzina de l'Aguda (la Noguera, Lleida).\nEls/les artistes escollits per formar part del programa de Residències s'establiran a tragantCAMP els caps de setmana del 18 al 20 i del 25 al 27 de setembre per elaborar els projectes que posteriorment faran públics a la mostra del diumenge 4 d'octubre.\nLes propostes estableixen un diàleg entre cos, matèries, moviment i Natura, posant èmfasis en aspectes com el nostre vincle amb els costums i tradicions agrícoles, en el cas de l'Emma Riba i el David Font, la natura humana i el gest respiratori en relació amb l'espai, amb Quim Vilagran, el recorregut com a experiència subjectiva del territori, amb Marcos Nacar i Matilde Basseti, la petja humana en el planeta, amb Oriol Teixidor, la possibilitat d'artialitzar un paisatge, amb Víctor Mata o la capacitat d'observar i escoltar els petits detalls de la Natura de Jaume Amigó, entre d'altres.


Cuts – Català – Miguel Gigar\nParlem del tall clàssic on utilitzem pinta i tisora en la part superior o en tot el cabell segons el gust del client podent combinar amb màquina des del número 1 al 6 i els contorns a màquina o navalla.\nAquest servei inclou tall, rentat & assecat i producte d’acabat.\nCorte + Celles\nTall de cabells més depilació de celles.\nShaving head machine\nAfaitat de cap amb diferents màquines.\nÉs un servei molt apurat que inclou retoc de celles, rentat i petit massatge.\nUrban Cut és un tall degradat a màquina amb diferents nivells de tall en laterals i clatell combinat amb pinta i tisora en la part superior.\nÉs perfecte per a perfilar el rostre i dissimular cabells blancs.\nEl servei inclou tall, rentat & assecat i producte d’acabat.\nTall de cabells clàssic o de tendència per als més joves 8-13 anys.\nInclou l’assecat i ús de producte d’acabat.\nAquest servei no inclou rentat.\nSituada a Tarragona capital, tocant la Rambla nova.


Sanitat anuncia un decret per a fixar "criteris comuns" sobre les llistes d'espera | Consumer\nSanitat anuncia un decret per a fixar “criteris comuns” sobre les llistes d’espera\nCal avaluar cada cas segons la gravetat, l'edat i factors socioeconòmics, afirma la ministra Pastor\nSanitat establirà “criteris comuns” per a gestionar les llistes d’espera en tota Espanya. La titular del departament, Ana Pastor, va assegurar ahir que s’està ultimant un decret l’esborrany del qual serà debatut pels responsables de les comunitats autònomes en el Consell Interterritorial de Salut. Els socialistes van denunciar que aquesta norma deuria ja estar en vigor, ja que va ser promesa per l’anterior ministra, Celia Villalobos.\nPastor, que va fer aquestes declaracions a Brussel·les, va dir que, a més del decret, el Ministeri presentarà al Consell de Ministres l’avantprojecte de llei de Cohesió i Qualitat, en el qual es preveu la creació d’un sistema d’informació compartit.\nLa ministra va advocar per la fixació de criteris homogenis en totes les comunitats, atès que cal avaluar cada cas segons la gravetat, l’edat i factors socioeconòmics. “Tots els espanyols tenim dret a un sistema nacional de salut amb un accés equitatiu, és a dir, que davant les mateixes necessitats tinguem els mateixos recursos”.\n“El Ministeri està ultimant un Decret sobre regles mínimes que caldrà aplicar respecte a les llistes d’espera i presentarem aquest mes al Consell de Ministres l’avantprojecte de Llei de Cohesió i Qualitat del Sistema Nacional de Salut que preveu, entre altres coses, que ha d’haver-hi un sistema d’informació comuna i compartit”, va dir la ministra a la seva entrada al Consell de Ministres de la UE.\nPer part seva, la portaveu socialista en la Comissió de Sanitat del Congrés, Matilde Valentín, va assenyalar que l’anunci de la ministra és un “compromís llargament incomplit”. “No sols haurien d’establir-se temps màxims d’espera, sinó que es procurés un finançament addicional”, va asseverar Valentín, qui va advocar per obrir “els hospitals a les tardes” i rendibilitzar tots els recursos disponibles amb la finalitat de reduir els casos de ciutadans que esperen ser operats.\ncriteris espera listas-ca


Les Gorges del Tarn – Viatges Culturals Centre Europeu\nTornar a la Programació Les Gorges del Tarn | 01 - 03.05.2020\nLes Gorges del Tarn\nArt | Història | Natura / 3 dies\nVIATGE AJORNAT - NOVA DATA: 28-29-30 agost 2020\nViatge Cultural d’Art, Història i Paisatges –\nVIATGE AJORNAT: Nova data: 28-29-30 agost 2020\nUn atractiu i interessant viatge cultural a Occitània, als departaments de l’Avairon (Aveyron) i la Losera (Lozère), ambdós situats al bell mig del Massís Central de França.\nContemplarem les espectaculars Gorges del Tarn i de la Jonte, veritables tresors naturals del Parc Nacional de les Cevenes. Passejarem per Santa Enimia, vila riberenca del Tarn i una de les més boniques de França. Viatjarem al Centre de la Terra tot visitant l’Aven Armand, una de les grutes més impressionants de França i declarada Patrimoni Mundial per la UNESCO.\nDescobrirem les famoses Caves de Roquefort, el bressol d’un dels formatges francesos més antics i saborosos, i del què en Diderot deia que era “el rei dels formatges”. Recorrerem els carrerons de la encisadora vila emmurallada de La Cobertoirada, important fortificació medieval dels Cavallers del Temple.\nI ens allotjarem en règim de Mitja Pensió en un hotel de la històrica població de Millau, famosa per posseir el viaducte més alt d’Europa.\nMillau i Cobertoirada\nLes muralles de la Cobertoirada. El Pont de Millau\nSortirem en autocar de Barcelona a les 7:00 h des del Centre Europeu, amb parada als punts habituals.\nEns dirigirem al Departament de l‘Aveyron, situat al massís Central de França, concretament a l’altiplà anomenat Causse de Larzac, per anar a la petita i encisadora població emmurallada de la Cobertoirada / Couvertoirade. Deambularem pels seus carrerons i recorrerem el camí de ronda de la seva muralla. Una suggestiva visita que ens transportarà a l’Edat Mitjana, quan aquest llogarret era dominat pels cavallers de l’Orde del Temple primer i posteriorment pels de l’Orde de l’Hospital.\nContemplarem el Pont de Millau, bastit l’any 2004 sobre el riu Tarn i dissenyat per l’arquitecte anglès Norman Foster, les dimensions del qual l’han convertit en el viaducte més alt d’Europa i un dels més alts del món!\nI ens allotjarem i soparem en un hotel de la ciutat de Millau. L’antiga Condotomagus del s.I va ser un important punt de fabricació de terrissa en argila. La seva situació geogràfica entre els altiplans de les Causses, on predominen especialment els ramats de ovelles i xais, ha motivat que des del s.XII es consideri com el principal centre de producció de guants de pell d’anyell del món.\nGorges Tarn i la Jonte\nGorges del Tarn i la Jonte. Santa Enimia. Aven Armand\nUn cop haurem esmorzat a l’hotel, seguirem en autocar les carreteres panoràmiques que s’endinsaran en les profundes Gorges del Tarn i de la Jonte, espectaculars parets calcàries entapissades per immensos boscos, on els pins, els roures i els faigs són les espècies predominants. Un paratge natural on trobarem la històrica i llegendària Santa Enimia / Sainte Enimie, petita població medieval riberenca del Tarn considerada una de les més boniques de França.\nI visitarem l’Aven Armand, una de les grutes més belles de França. Descoberta l’any 1897 per Louis Armand, podrem observar com l’aigua, mitjançant el procés càrstic, ha aconseguit modelar capriciosament la roca calcària. Una veritable joia natural amb infinitat d’estalactites i estalagmites, el que li ha valgut ser inclosa des de l’any 2011 dintre del Patrimoni Mundial per la UNESCO.\nAl capvespre soparem i ens allotjarem al nostre hotel de Millau.\nDesprés d'esmorzar a l'hotel, ens dirigirem en autocar a les caves de Roquefort, possiblement el formatge francès més conegut. Un formatge que data del 5000 a.C., que es consumia a Roma en temps de Plini, i que el mateix Carlemany en va menjar. Elaborat amb llet d’ovella, el seu característic sabor és degut al seu particular procés de fermentació en les coves del massís de Combalou, on a més d’una temperatura i una humitat constant s’hi troba el "Penicillium roqueforti", el fong responsable del “rei dels formatge”, anomenat així per Diderot.\nPreu total: 368 € (Estada en habitació doble compartida).\nForma de pagament: 84 € de bestreta de reserva, com a paga i senyal. La resta del pagament com a màxim ﬁns 15 dies abans de la sortida del viatge.\nEstada a l’Hotel Cevenol – Millau (3***).\nViatge Cultural al Massís Central de França\nProgramació del viatge: com que el viatge es desenvoluparà majoritàriament en paratges naturals, hi hauria la possibilitat que durant la seva evolució poguessin tenir lloc alteracions en la seva programació ocasionades per causes imprevisibles, com podria ser una situació meteorològica desfavorable o altres circumstàncies alienes a l’organització. Modificacions que es realitzarien en benefici de la seguretat de totes les persones participants.\nClimatologia / meteorologia: les temperatures de Millau durant el mes de maig oscil·len entre els 8,6ºC de mínima i els 17,5ºC de màxima, valors que poden ser més extrems en zones de muntanya. La pluviositat mitjana de maig a Millau és de 64 mm.\nActivitats de pagament:\nLa realització d’aquestes activitats dependrà de les condicions meteorològiques i/o altres circumstàncies imprevisibles i alienes a la nostra organització.\nEl preu del viatge tampoc no inclou els imports dels mitjans de transport públic / privat local ni d’ aquelles entrades/visites/menjars no contemplats/es en la programació del viatge i que es poguessin utilitzar o realitzar lliurement i de manera improvisada i / o voluntària.\nEls idiomes dels guies locals serien el castellà o francès (en aquest últim cas se’n faria la traducció simultània en català).


2015/2015_06_29_Presentacio_nova_regidora.jpg dilluns, 29 de juny de 2015\nTot aquest passat reivindicatiu li fa tenir una cosa molt clara a l’hora d’afrontar aquesta nova responsabilitat i és que no vol governar d’esquenes als veïns. Durant molt de temps va viure a la Barceloneta i des de començaments d’any ho torna a fer. Això, segons assegura, li dóna una proximitat amb els veïns i un coneixement del territori que utilitzarà per governar.\nCiutat Vella és un dels districtes que rep més turistes de tota la ciutat, per això té clar que té un gran repte: aconseguir recuperar l’espai públic per als veïns, sense oblidar tampoc la importància del turisme en l’economia. Són alguns canvis que proposa Pin, però no impliquen la reestructuració de tot el personal de la regidoria. Una mostra d’això és que, per exemple, hi continua la mateixa gerent.\nGala Pin ha passat d’activista social i líder veïnal de la Barceloneta a ser la nova regidora de Ciutat Vella. Aquesta situació, explica, l’assumeix amb responsabilitat, amb el coneixement del territori i de les coses que vol canviar.\nPin ha estat crítica amb moltes decisions polítiques del passat, per això té clar que la seva manera de governar serà diferent.\nPerquè propostes com aquestes en què els veïns puguin intervenir s’hauran de modificar les normes de certs òrgans de govern.\nGala Pin és conscient que en aquests quatre anys haurà de gestionar temes complicats com el turisme, el Pla d’usos o la marina de luxe del Port Vell.


El Mag Stigman fa màgia per Nokia – El Blog de Stigman\nEl Mag Stigman fa màgia per Nokia\nMag Stigman 7 de marzo de 2016 General\nEl Mag Stigman va ser l’encarregat d’amenitzar un dels sopars dels directius de l’empresa de telefonia Nokia amb motiu del Mobile World Congress celebrat a la ciutat de Barcelona del 22 al 25 de febrer del 2016. Aquest sopar concretament va tenir lloc el passat dimarts 23 de febrer a l’edifici de la Pedrera de Barcelona.\nDurant la vetllada Ignasi Stigman va mostrar diferents tipus de màgies. En primer lloc, va realitzar una mostra de diferents efectes de màgia de prop amb cartes, monedes i objectes de la vida quotidiana. Els directius de Nokia van poder veure i experimentar el que és la màgia a pocs centímetres de proximitat.\nPosteriorment, l’artista va presentar un espectacle multidisciplinar amb malabars, coreografies i efectes de màgia d’escena. Va ser un plaer poder actuar en un ambient tan internacional i amb un públic molt variat i alhora, molt atent.\nAnterior Eurofitness Perill s’omple de màgia\nSiguiente Stigman reporter a The Hole i al Circo de los Horrores


Junqueras, per un govern de concentració i sense por d’anticipar les eleccions – Marfanta\nJunqueras, per un govern de concentració i sense por d’anticipar les eleccions\nACN // El president d’ERC, Oriol Junqueras, ha demanat en una entrevista per escrit a la cadena SER des de la presó de Lledoners un Govern de concentració per fer front a la sentència del judici als líders independentistes. “Seria bo que el govern de Catalunya representi tant com sigui possible el 80% de la societat catalana que està en contra de la repressió”, ha afirmat tot coincidint amb altres veus republicanes com les de Roger Torrent o Pere Aragonès. El cap dels republicans, que ha afirmat que de la sentència n’espera “justícia”, també creu que no s’ha de tenir por a unes eleccions anticipades. A més, ha reiterat que els republicans han defensat i defensaran el diàleg i ha lamentat que la confrontació per part de l’Estat “existeix perquè es nega a parlar i a seure en una taula de diàleg”.\nA parer de Junqueras, per les mateixes raons que seria bo un govern de concentració (“representar el 80% de la societat catalana que està en contra de la repressió, a favor d’una solució negociada i de que els ciutadans de Catalunya puguin decidir el seu futur amb el seu vot”), també caldria aprovar els pressupostos “amb una majoria parlamentària el més àmplia possible”. I ha afegit: “en tot cas, estic segur que cap demòcrata hauria de tenir por al vot dels ciutadans expressat en unes eleccions. El millor aval sempre és el del conjunt de la ciutadania”.\nJunqueras, que ha assegurat que “va valer la pena complir amb el mandat popular de les urnes”, ha afirmat que a través del procés als líders independentistes “el món ha pogut veure els dèficits democràtics” de l’estat espanyol. I ho ha qualificat tot plegat de “passes imprescindibles en el camí cap a la democràcia i la república”.\nA més ha considerat que tot el que han fet fins ara “era necessari, sobretot per la manca d’alternatives ofertes per part de l’Estat”. Ha reconegut, però, que tot plegat “no ha estat suficient”, per la qual cosa ha convidat a “persistir”. En aquest sentit ha afirmat que “ningú no ha claudicat ni renunciat a l’objectiu de la República”, objectiu que ha qualificat de “demanda raonable, democràtica, legítima i, fins i tot, irreversible”.\n“Trigarà més o menys, però no tinc cap dubte que ja fa temps que hem superat el punt de no retorn”, ha afegit el cap dels republicans catalans, que ha tornat a demanar una taula de negociació amb el govern estatal “sense línies vermelles”. En tot cas, sí ha alertat que el camí cap a la República “no serà fàcil, ni ràpid ni indolor”.\nTags: CatalunyaERCEspanyaGeneralitat de CatalunyaOriol JunquerasPolítica\n#Fotogaleria: Ulldecona s’engalana per les Quinquennals\n'Dolor y gloria', de Pedro Almodóvar, candidata espanyola als Oscar


57a ENR | notícies\nPregó de les Festes de Primavera 2015\nIl·lustríssim Sr. Alcalde, regidores, regidors, ciutadans i ciutadanes,\nM’agradaria començar explicant què és un poble per a mi…\nUna de les coses que té un poble és que tothom es coneix.\nA mi m’agrada això… Sortir un matí a comprar el pa o a fer un “un parell d’encàrrecs” i anar trobant la gent:\nHi haurà qui pensarà el contrari. Qui prefereixi viure a les grans ciutats, on no et coneix ningú, ni hi ha cap mena de lligam amb la gent amb què et vas creuant. S’hi està més tranquil. Però a mi no m’hi veuran mai vivint en una gran ciutat…\nUna altra cosa que tenen els pobles és que tots i totes, d’alguna manera, estem connectats els uns amb els altres. Per exemple, jo sóc de “Cal Mirabet”. Qui no coneixia els meus avis? O els germans dels meus avis? Qui no coneix els meus tiets? Tots. Tots ens coneixem aquí. Tots som família… I us diré per què:\nQuan era petit, la meva àvia -la iaia Madrona- vivia al pis de dalt de casa meva, i quasi cada nit d’estiu pujava a dormir amb ella. Obríem les portes del balcó del seu dormitori i, estirats al llit, podíem veure un tros de cel. Eren aquelles nits d’estiu en què només et tapes una part de les cames amb un llençol finet. Aleshores la iaia m’explicava històries fins que m’adormia. Moltes eren històries del meu pare, que era una mica entremaliat, però la majoria de vegades eren històries del poble, de quan ella era jove.\nEm parlava de les tardes que anaven ella, la seva germana i la “carrabina”: la seva iaia. I em parlava dels vestits que estrenava, de les amigues…\nEm deia que tots els nois volien ballar amb ella. I m’ho crec, perquè no sabeu com s’arreglava i es pintava la iaia!\nElla deia que el millor ballarí era en López, l’Antoni López. I jo li preguntava: “I l’avi, que no ballaves amb l’avi?”\n–És clar -responia- “però no ballava tan bé”.\nTambé parlava molt d’una de les seves millors amigues, de jove i de tota la vida, la Laura Cañameras. Sempre em deia: “L’Antonio s’estimava tant la Laura… i feien tan bona parella!”. L’Antoni i el meu avi Ramon també eren amics, de la colla, del futbol….\nCoses de la vida. Dues generacions més tard, jugant a futbol al Santfeliuenc de petit vaig conèixer un dels meus millors amics, d’aquells que són per a tota la vida: en Toni Muñoz López, nét de la Laura i l’Antoni.\nIgual amb els meus amics Mach Pablo, el Roc i l’Iscle, dels quals, després de molts anys d’amistat, m’assabento que som família! Que els nostres rebesavis eren germans… D’altra banda també vam saber que el Toni era família llunyana dels germans Mach. Cosins llunyans…\nQuan tens 16 o 17 anys i després d’anys d’amistat els pares et diuen que tens arrels familiars amb els teus amics, és l’hòstia!\nComençaria i no pararia…\nD’una manera o altra estem tots connectats. Tots tenim relació. I quan no n’hi ha, els forts lligams que fem d’amistat ens converteixen en família.\nPerò sabeu el més maco de tot? Quina és la màgia i que a mi em dóna un buf d’aire, d’energia, de felicitat? La màgia de tot és que això continua…\nEls nostres fills i filles, els de la nostra colla, estan naixent. I entre ells hi haurà una diferència màxima de cinc anyets. Algunes parelles de la colla ja s’han posat a fer feina i ja tenen criatures que comencen a venir a algun dinar o excursió.\nJo no tinc germans… però seré tiet dels fills dels meus amics i ells ho seran dels meus… I algun dia aquests fills nostres es faran grans i explicaran històries sobre nosaltres als seus fills i néts… La roda de la vida seguirà girant…\nArribarà un dia que ja ningú explicarà les històries que m’explicava la iaia sobre la seva època, sobre l’envelat, sobre com ballaven en parella, com festejaven… I com alguns “atrevits” anaven a la Font del Cuento.\nI les meves vivències segurament es perdran entre generació i generació… I ja ningú se’n recordarà de mi… només, potser, algú sabrà de les meves històries, “del rebesavi Ramon”…\nBé, és llei de vida… Hi haurà altres històries… Altres joves, altres colles… Però res es perd en realitat. Totes les nostres aventures ens les endurem per sempre quan ens morirem. I aquí només hi deixarem els records.\nSembla trist, però en realitat és molt maco…\nI parlo de tot això perquè crec que un lloc no és un lloc per si sol. Que un poble és la seva gent, amb les seves petites o grans històries, amb la quotidianitat de les seves vides.\nAixò és el que m’agrada de Sant Feliu. La seva gent. Les seves històries, que ens fan que tots estem connectats. I el més important: que res canvia.\nJo he tingut la sort de poder marxar, de poder viatjar durant anys… I sempre dic que el millor de viatjar és saber on és casa teva, tenir un lloc on tornar…\nI res m’ha fet més feliç que tornar, després d’un llarg temps fora, i veure que res ha canviat. Que la meva gent segueix sent la meva gent.\nTota l’estona parlo de Sant Feliu com si fos només un poble… És una ciutat. La Ciutat de les Roses!\nSuposo que li diran així perquè tindrà moltes roses… No ho sé…\nRecordo quan era petit i era Sant Jordi o el dia de la mare o l’aniversari de la iaia. Sempre em recordava en l’últim moment! És clar, em passava el dia jugant a futbol als “Padres” o al carrer i en fer-se tard m’adonava que no tenia cap regal…\nPerò sempre tenia el meu gran últim recurs d’emergència: sabeu el quiosc que hi ha a la plaça de l’Estació, oi? Bé, doncs baixant direcció cap al Casal d’Avis, quan la paret comença a corbar-se cap a l’esquerra, hi havia un roser gegant amb mil roses! Anava allà, en tallava una i, au! La mama contenta i la iaia contenta!\nSegur que ara tothom té al cap algun lloc de Sant Feliu on ha fet això també. Està ple de rosers Sant Feliu.\nI fixeu-vos que he dit una rosa. Una… No un ram. No moltes roses, sinó una…\nSom una societat cada cop més consumista. On ens regim per l’acumulació de bens, de riquesa… per poder-ho mostrar als altres, és clar! Sinó, quin sentit tindria acumular riqueses i tot el que ens comprem? Ens hem acostumat a tenir-ho tot JA! Prement un botó. A grans quantitats! Si s’acaben les coses, és igual, tornem a prémer el botó i apa! Ens en porten més.\nPerdem la noció del que és essencial. La senzillesa de tenir només allò que ens cal i guardar-ho, conservar-ho com un tresor. Ara no. “Pulserita y barra libre”. Un munt de menjar per poder-nos afartar mentre hi ha gent que passa gana…\nPerò la rosa, per si sola, no necessita d’altres roses. Ni per tenir més valor, fragància o bellesa… Això El Petit Príncep, de Saint-Exupéry ho sabia molt bé. I els catalans també.\nLa rosa. La senzillesa. Una.\nLa rosa és rosa per a tothom. Pels que s’afarten i pels que no tenen res. Pels que es gasten 10 euros per Sant Jordi o pels que la tallen dels rosers per regalar-li a l’àvia.\nUna gran poetessa anglesa, la Gertrude Stein deia: “Una rosa és una rosa”.\nPer això acabaré el pregó cantant un tema que es diu “That’s all” (Això és tot), que parla de la senzillesa de les coses.\nI m’agradaria dedicar la cançó a les meves àvies.\nLa meva iaia per part de mare venia cada any a Sant Feliu per anar a l’Exposició. Alguna vegada hi havíem anat amb la mama i les dues àvies. Recordo com m’avorria de petit amb elles, en anar a l’Exposició… no entenia que fèiem allà veient flors… Com si el poble no n’estigués ple!\nI ara que les àvies ja no hi són donaria el que fos per poder-les portar i veure les roses amb elles.\nI visca Sant Feliu i la seva gent!\nInauguració de la 57a ENR\na 30 Mai 2015 a 7:04 | Respon Pregó de l’Exposició Nacional de Roses a càrrec de Ramon Mirabet | notícies\n[…] 57a ENR […]


TAC12 TV - El torrenc Josep Bargalló pren possessió com a nou conseller d'Ensenyament\nEra el moment en que el torrenc Josep Bargalló prometia el seu càrrec com a nou conseller d’Ensenyament de la Generalitat. Va ser en un Saló de Sant Jordi ple de gom a gom i que a banda del nou executiu també va tenir com a protagonistes els familiars dels membres independentistes presos i exiliats, en un acte ple d’emocions i de fortes càrregues simbòliques.\nBargalló encara d’aquesta manera la segona etapa com a conseller, després de ser-ho durant l’època del tripartit de Pascual Maragall i repeteix cartera al capdavant d’Ensenyament. El nou conseller assegura que aquesta serà una etapa molt diferent a la que va viure a l’executiu fa uns anys per la situació política que viu Catalunya. Per Bargalló una de les principals prioritats serà revertir els efectes del 155.\nI després de la primera foto institucional de tot el nou govern primera reunió de l’executiu, set mesos després de la intervenció de l’Estat. Una trobada que va servir per nomenar els secretaris generals dels departaments.\nI a la sortida de Palau ja hi havia concentrats que posaven deures al nou Conseller. Bargalló assegura que té molta feina per fer, per la gran importància que té la seva consellaria i va explicar que té molts projectes damunt la taula, molts relacionats amb el Camp de Tarragona. I és que Bargalló serà l’únic membre de l’executiu de Quim Torra de les comarques de Tarragona.\nMés en aquesta secció: « Torredembarra recupera les guinguetes de platja aquest estiu Torredembarra acull experts i municipis per parlar del turisme esportiu de platja »


Mobiliari d'oficina Manlleu, Osona\nNo busquem que t'adaptis al mobiliari.\nBusquem que el mobiliari s'adapti a tu.\nPerquè moblar la teva empresa és molt més que omplir un espai amb mobles\nÉs potenciar la teva imatge corporativa o identitat personal.\nÉs crear ambients còmodes i confortables amb elements que facilitin la comunicació, la col·laboració i la concentració.\nÉs trobar la distribució òptima per aprofitar al màxim el potencial de l’espai del teu negoci.\nT'ajudem a trobar el mobiliari que millor s'adapti a tu?\nDiferents ambients, diferents necessitats.\nDespatxos directius i sales de reunions\nSales polivalents i arxiu\nSabem que realitzaràs amb més eficàcia les seves tasques si disposes d’un mobiliari idoni i en concordança amb el treball que has de realitzar.\nPer això a N10 ens encarreguem de dissenyar els teus despatxos operatius, tant individuals com col·lectius, 100% adaptables i modulars, buscant la comoditat i la màxima funcionalitat.\nEls despatxos operatius son ideals si:\nTens una zona de despatxos exclusivament per treballadors i necessites moblar una zona molt àmplia amb diferents llocs de treball.\nO si tens un pressupost més ajustat, ja que amb la varietat d’acabats que et podem oferir pots moblar des de un despatx amb línies senzilles i bàsiques fins a un despatx visualment més atractiu.\nAquest tipus de mobiliari és ideal si tens una zona de despatxos exclusivament per treballadors però també podria ser la teva solució ideal si tens un pressupost més ajustat. Amb aquest tipus de mobiliari hem moblat tant despatxos d’empreses que volien seguir amb la seva línia corporativa ben marcada, com despatxos tècnics amb mobiliari bàsic de línies més senzilles i minimalistes.\nDespatxos directius i sales de reunió\nNo donis una impressió equivocada amb els mobles equivocats.\nSi necessites atendre clients, proveïdors i inversors hauràs de tenir cura de la teva imatge corporativa; per això treballarem per què tinguis un mobiliari que concordi i potenciï l’estètica i l’essència de la teva marca.\nElegant, senyorial, modern, chick…\nL’estil de les taules d’oficina i de reunions, cadires i fins i tot dels sistemes d’emmagatzematge dependrà de la personalitat única del teu negoci.\nPodràs triar entre diferents acabats, colors i diverses prestacions, sempre adaptats al teu pressupost.\nNo hi ha una segona oportunitat per una primera impressió.\nLa recepció i la sala d’espera són l’antesala del teu negoci, una zona on la imatge cobra molta importància i on els client s’hi han de sentir còmodes i a gust.\nT’ajudarem a moblar aquest espai amb mostradors, taules i cadires confident i d’espera, tenint en compte la imatge que vulguis reflectir a l’exterior i en consonància amb l’estil de la teva marca.\nSales polivalents i arxius\nNecessites moblar altres zones? A N10 també et podem ajudar a trobar el mobiliari adequat per moblar:\nSi disposes d’alguna d’aquestes zones no ho dubtis, t’ajudem a trobar la opció més adequada per tu.\nUn dels elements més importats i més complexes d'escollir.\nCadires operatives i de direcció:\nEstaràs d’acord amb nosaltres que les cadires han de ser còmodes per evitar-te dolors posturals i, a la llarga, problemes més greus. Per això és important que la cadira et doni un bon recolzament per l’esquena i que es reguli en alçada per adaptar-te correctament a l’escriptori.\nCadires confident i d’espera.\nNo t’oblidis de la comoditat del teu client.\nSegur que algun dia has tingut una visita que s’ha allargat més temps de lo normal. Mentre, fora s’acumulen altres clients o pacients que esperen el seu torn. Saps de sobre que el retard provoca enfado però si la sala d’espera disposa d’unes cadires o sofàs còmodes pots mitigar d’alguna manera aquesta emoció.\nTens dubtes de quina cadira triar?\n– Escull tres models.\n– Te les portem a les teves instal·lacions perquè les puguis provar, veure, tocar i escollir.\nSabem que així prendre la decisió final serà molt més fàcil.\nSegur que algun dia has tingut una visita que s’ha allargat més temps de lo normal. Mentre, a fora s’acumulen altres clients o pacients que esperen el seu torn. Saps de sobre que el retard provoca enfado però si la sala d’espera disposa d’unes cadires o sofàs còmodes pots mitigar aquesta emoció.\nLes possibilitats que pots trobar dins el mercat mobiliari són molt àmplies i pots passar hores i hores entre catàlegs sense acabar-te de decidir, o sense acabar de trobar allò que més s’escaigui en el teu negoci.\nBuscar idees és primordial per tenir més o menys clar l’estil o les prestacions que necessites.\nQuin mobiliari necessites?\nQuin ambient és el que has de moblar?\nS'utilitzarà únicament per treballar o també s'hi atendran clients, inversors i proveïdors?


Sugar Mama's & Babies cites App\nLloc web gratuït de Sugar Momma\nAmor de la mama de sucre lliure\nCites de sucre mamà\nLes nenes de sucre\nArranjaments secrets i datació de sucre\nArranjament de la mama de sucre\nArreglo de sucre per a nadons\nMillor lloc i aplicació de Sugar Momma\nLloc web de Sugar Momma\nAplicació de Sugar Momma\nInicieu sessió i comenceu a buscar l'arranjament de sucre per a nadons\n100% lloc lliure de cites de mama de sucre\nCom trobar una mare de sucre a Craigslist?\n> Uneix-te a 10,000 + Sugar Mama's i 60,000 + Sugar Babies gratis! Inscriu-te ara\nConsells de cites per a persones majors de 40\npublicat per Harsimran Kaur on Setembre 5, 2018 Setembre 20, 2018 in Sugerir\nCom més vell obtingueu, més difícil serà trobar algú que cregueu que podeu ajustar-vos. Tot i que el lloc web de cites amb sucre té una àmplia gamma de partits, tot i que de vegades sembla que no està rebent ...\nManeres de saber si està llest per submergir-se en la temporada de cites una altra vegada\npublicat per Harsimran Kaur on Setembre 3, 2018 Setembre 20, 2018 in Sugerir\nUna de les preguntes més freqüents que es fa dins de la comunitat separada i la vídua és: "quan començar a sortir de nou?". La resposta a aquesta pregunta és: "Només quan es pot fer una determinació completa". A continuació figuren els ...\nSugar Mamas Buscant nois / noies de sucre\npublicat per HSC - Admin on Agost 9, 2018 Setembre 20, 2018 in Sugerir\nTingueu la seguretat que Sugar Mamas Love Free us ha cobert si esteu buscant un nadó de sucre / un nen de sucre perquè generalment espessi les coses a la vostra vida o simplement a l'habitació! Si ets un sucre ...\nRaons per les quals necessiteu fer cita amb una dona gran\npublicat per Harsimran Kaur on Agost 9, 2018 Setembre 20, 2018 in Sugerir\nPensant en sortir d'una cita amb una dona gran? Bé, no et facis un segon pensament i comencis a fer-ho. Potser heu datat amb dones més joves abans de la vostra vida, potser les de la seva primera 20. Possibilitats ...\nMega sucre sud-africana WhatsApp\npublicat per HSC - Admin on Juliol 27, 2018 Setembre 20, 2018 in Sugerir\nEsteu buscant una connexió íntima amb una mama de sucre sud-africana a WhatsApp? - Heu vingut al lloc correcte. Podem relacionar-vos amb les belles mamelles sucoses sud-africanes, bonica, entranyable i rica en WhatsApp ...\nMommy de Sucre de Sud-àfrica\nMoltes filles de sucre sud-africana estan interessades a sortir amb homes com tu; sí tu Així que no perdis temps a unir-nos a la nostra plataforma de cites sud-africana de mama de sucre ara per connectar-se amb mamelles de sucre que us bombardejaran ...\nMummy de sucre sud-africà Facebook\nQui diu que no pots trobar la mòmia de sucre sud-africana dels teus somnis a Facebook? Bé, digues-li a la persona que ell o ella està equivocada perquè, de fet, hi ha moltes mamelles sud-africanes de sucre i físicament dotades ...\nNúmeros de telèfon de la sucre mamà sud-africana\nTenir el número de telèfon del seu sucre sud-africà és la manera més segura de connectar-se ràpidament i mantenir-se en contacte amb ella en tot moment. Confia en mi, cada dona estima una atenció constant, i les belles i riques mamelles de sucre de Sud-àfrica són ...\nCom evitar la ruptura de la seva data: una guia important\npublicat per Harsimran Kaur on Juliol 13, 2018 Setembre 20, 2018 in Sugerir\nEsteu buscant una connexió feliç i estimulant al lloc web de la mamària del sucre? Si és així, és possible que vulgueu consultar algunes de les regles cardinals que mai voleu oblidar. És clar, hi ha molts suggeriments de cites ...\nSant Grial al cor d'una dona: una sinopsi\npublicat per Harsimran Kaur on Juliol 12, 2018 Setembre 20, 2018 in Sugerir\nAlguna vegada t'has preguntat què és el que una dona vol veritablement en el seu home? El fabricant generosament va abocar el cor creant aquesta bella criatura. Ha incorporat totes aquelles qualitats que un home realment aspira. Ella és una…\nEnllaços publicitaris de Google\nEbenezer kofi sam on Els bebès de sucre que busquen arreglos amb sucre Mamas!\nJaden on Els bebès de sucre que busquen arreglos amb sucre Mamas!\nHSC - Admin on Els bebès de sucre que busquen arreglos amb sucre Mamas!\nCopyright © 2018 Sugar Mama's & Babies que data de l'aplicació. Tots els drets reservats.\nFashify Theme per Temes de fama


Vol de tapes pel centre d’Igualada – Tasta Rutes\nYou are here: Pàgina d'inici / Per passejar / Vol de tapes pel centre d’Igualada\nJa sabeu que el que a mi m’agrada és tastar rutes, i ara feia massa temps que no us portava cap proposta! Què us sembla fer un vol de tapes pel centre d’Igualada?\nAquesta activitat està inclosa en el marc del 17è “European Balloon Festival” que es celebra a Igualada del 10 al 14 de Juliol.\nArriben participants d’arreu del món i els primers anys era curiós veure com els globus aterraven a alguns camps a prop de casa, mentre nosaltres encara voltàvem per allà recollint la palla. Alguns estaven ben perduts!! ;)\nDurant el dia, el cel de la comarca s’omple de globus. A part dels vols de competició, també es pot pujar a un globus i fer moltes altres activitats. Hi ha iglús de vent repartits pel centre i també es fa un concurs de fotografia.\nLa veritat és que hi ha molt bon ambient a tota la ciutat!\nLa nit de cloenda és molt màgica ja que es fa un espectacle amb globus, un piromusical i un concert (enguany Obrint Pas!).\nUs deixo l’enllaç de les ACTIVITATS PROGRAMADES per si us interessa venir.\nI ara parlem del Vol de tapes ;)\nUn total de 24 establiments de restauració de la ciutat han preparat una selecció de tapes especialment per l’ocasió.\nEl preu de les tapes és de 2,50€ amb beguda inclosa (vi o cervesa depenent de l’establiment).\nPer acabar-ho d’arrodonir, hi haurà un concurs per votar la millor tapa. Per això és convenient tenir una butlleta, ja que per poder votar n’heu de tastar com a mínim 3. A l’establiment on les mengeu us les segellaran i finalment podreu disposar la butlleta a una de les bústies que hi haurà repartides pels diferents bars o restaurants.\nParticipant al concurs podeu guanyar: un vol amb globus, una tauleta digital o un lot de productes de la terra. No està gens malament oi?\nUs deixo l’enllaç del programa del VOL DE TAPES, on hi podreu trobar la butlleta, un mapa amb els establiments i fotografies de les tapes. No us ho perdeu! ;)\nFotografies extretes de la web del festival i del seu Facebook.\nFiled Under: Per passejar, rutes i tastets · Tagged: Festivals, Pobles i Ciutats\n« Coca d’estiu, amb mozzarella de l’Empordà!\nEl préssec d’Ordal i la zona de Subirats »\n8 Juliol 2013 a les 11:37\nMoltes gràcies, Bet!\nSempre m’he meravellat en veure un globus dalt del cel, em semblen màgics!\nMoltes i moltes gràcies per la recomenació!\n13 Juliol 2013 a les 16:28\nGemma, si t’animes a venir, encara hi ets a temps! aquesta nit fan la cloenda i és un espectacle força maco de veure! Petons!\n8 Juliol 2013 a les 22:04\nÒscar algun any heu de venir!! :)\nÉs realment espectacular! Només he estat en una ocasió a Igualada durant el vol de Globus i és maquíssim!! No crec que puguem escapar-nos però és una proposta per tenir-la en compte!!! Molts petons Bet!!!\n13 Juliol 2013 a les 16:29\nNo passa res Nuni, però us espero per l’any que ve eh? ;) Petonets guapa!


Gran acte conjunt davant el Molino - ERC Barcelona\nSants-Montjuïc 03.09.2017 19.30 h\nGran acte conjunt davant el Molino\nAquest passat dissate, dia 2 de setembre, sota el títol de "Construir una nova república" ha tingut lloc al Poble Sec un acte polític de primera magnitud.\nOrgantizat pe la Federació de Barcelona i els casals de l'Eixample, Sants-Montjuïc i Barcelona Vella, l'acte polític comptà amb la presència de l'Anna Simó, de l'Alfred Bosch i dels consellers Marc Borràs, Tània Rafi i Jordi Fexas, en representació dels tres districtes intervinents\nPujaren en primer lloc a l'escenari els tres consellers: Jordi Fexas, per Sants-Montjuïc, Tània Rafi consellera de l'eixample i en Marc Borràs, conseller per Ciutat Vella. La Tània dugué a terme una intervenció en què presentà l'acte i la campanya del referèndum d'independència\nSeguidament en Marc Borràs centrà el seu discurs en la importància del paral·lel com a punt de trobada i en les rambles. Paraules que prenen encara més significació degut als terribles atemptats de fa unes setmanes. Val a dir que l'elecció del lloc de l'acte no és casual: és en aquesta zona que conflueixen els tres districtes i per tant es tracta d'un punt neuràlgic de la ciutat. Per acabar, en Jordi Fexas parlà de com Construir la República des dels barris i animà els assistents a fer-se amic del partit. Ens alegra molt poder dir que 16 noves persones han demanat ser amics en el moment de l'acte.\nEn Jordi Fexas introduí l'Alfred Bosch, que exposà en la seva intervenció la relació entre referèndum, habitatge i capitalitat de Barcelona i finalment l'Anna Simó, secretària de la mesa del Parlament, que dissertà sobre el procés, la nova república i el referèndum de l'1O.\nAcabats els parlaments i el torn de paraules, els assistents participaren en el ja tradicional vermut en aquests actes.\nL'acte polític tingué un important èxit de públic amb dos centenars aproximats d'assistents. En aquests moments trascendentals, és molt important pels nostres representants sentir l'escalf de la ciutadania. La nostra lluita cívica, pacífica i democràtica està essent liderada pels nostres polítics, sovint amb riscos extrems pel seu patrimoni i per la seva llibertat, i impulsada pels centenars de milers de ciutadans anònims que no defalleixen en llur determinació. Per això és important per persones com l'Anna Simó sentir l'escalf del poble que segueix unit darrera les seves institucions fins a assolir el nostre alliberament.


El Cor de Cambra del Palau ofereix una nova proposta vocal i escènica en el seu cicle de concerts que comença diumenge | Palau de la Música Catalana\nEl Cor de Cambra del Palau ofereix una nova proposta vocal i escènica en el seu cicle de concerts que comença diumenge\nCicle Cor de Cambra del Palau de la Música\nDiumenge vinent, 13 d'octubre de 2013, a les 19 h, comença al Petit Palau el cicle de concerts del Cor de Cambra del Palau de la Música Catalana amb un programa titulat "De la Guerra dels Trenta anys a la Revolució Russa". Una proposta que representa tota una declaració d'intencions d'un cicle de concerts que amb el lema Connexions convida a gaudir de propostes eclèctiques i de gran qualitat, servides per un dels millors cors professionals del país.\nEn aquesta primera actuació, la formació, dirigida pel seu titular, el mestre Josep Vila i Casañas, abordarà Madrigals italians de Heinrich Schütz i una selecció de motets religiosos del mateix compositor, per acabar amb la primera obra coral de Dmitri Xostakóvitx: Set cançons sobre poemes revolucionaris del segle XIX. Un programa molt exigent en què s'establiran connexions entre les obres extraordinàriament personals, fecundes i contrastants dels dos compositors.\nEl cicle continuarà ja el 2014 amb una doble sessió el 31 de gener i l'1 de febrer, en què el cor protagonitzarà l'espectacle Cantúria cantada de Carles Santos. Un espectacle que suposa un repte vocal i escènic a partir de la retrospectiva de la música coral de Carles Santos i en què el component teatral és una part essencial del concert.\nEl cicle finalitzarà el 18 de maig de 2014 a l'església de Sant Felip Neri amb un concert amb el títol d'"Espiritualitat i surrealisme". Una sessió que inclourà l'estrena de l'obra que el cor va encarregar a Joan Guinjoan Encara és temps de somiar? Encara; i també Dextera domini de Ramon Humet, enguany compositor convidat del Palau, juntament amb obres de compositors europeus inspirats en textos sacres llatins. En el concert participarà Miquel Desclot, que recitarà els textos de Paul Éluard i Guillaume Apollinaire que van inspirar dues de les obres clau en el conjunt de l'obra de Francis Poulenc.


10 de desembre de 2019 In General\nUn any més us proposem gaudir de la família per festes i despreocupar-vos de cuinar per Nadal i festes de Nadal. Us proposem un llistat de plats per emportar. Hi ha una disponibilitat màxima, preguem fer les reserves amb antelació.\nAperitius de Nadal freds i calents – 20€\nEscudella de Nadal amb pilota i galets – 8 €\nLa Carn d’Olla de sempre – 12 €\nEls nostres tradicionals canelons gratinats amb beixamel – 12 €\nCanelons d’ànec mut del Penedès, foie gras i crema de trufes – 12 €\nCanelons de peix i gambes a la crema de marisc – 14 €\nCanelons de Gall Negre del Penedès amb bolets – 12 €\nRap a la marinera amb gambes i cloïsses – 25 €\nCuixa de pollastre de corral amb prunes, orellanes i pinyons – 14 €\nCuixa / Espatlla de cabrit al forn amb patates, ceba i tomàquet – 20 €\nGarrinet cuit a baixa temperatura amb salsa de vi negre i pastís de patata fumada i verdures escalivades – 15 €\nCaixa de 12 trufes “Pa, oli i xocolata” – 10 €\n25 i 26 de desembre -12 a 14:00h\nAquest Nadal Regala Gastronomia!\nPer festes regala gastronomia i regala un xec per a parelles o un xec amb el valor que tu vulguis per gastar al restaurant.\nXecs per a parelles 78 €\ncalafell nadal per emportar


"La Nit dels Òscars" de TV3 dedica un divertit vídeo a les Terres de Lleida - Teleponent\nInici Lleida “La Nit dels Òscars” de TV3 dedica un divertit vídeo a les...\n“La Nit dels Òscars” de TV3 dedica un divertit vídeo a les Terres de Lleida\nEl vídeo descriu amb molt d'umor aquells trets característics que fan de Ponent un territori únic, especial i amb encant. "La Nit dels Òscars", ens ha fet un gran homenatge\nTotes i tots sabem quins són aquells trets que fan de les Terres de Lleida un lloc especial, únic. Tradicions, música, meteorologia i gastronomia, entre altres, molt diferents del que podem trobar a la resta de Catalunya. I és precisament això el que “La Nit dels Òscars”, programa de TV3, ha volgut destacar en un divertit vídeo.\nL’actualitat es vesteix de gala a TV3 amb “La nit dels Òscars“. “La nit” perquè és un programa que es fa a la nit, i “dels Òscars” perquè el fan els Òscars.\nÒscar Andreu i Òscar Dalmau fan el salt a la televisió per primera vegada com a tàndem còmic, i presenten junts el seu propi xou nocturn. No és un programa dedicat al setè art, el cinema, com el títol fa pensar. És un programa dedicat a un altre art, el dels Òscars. Un art que ningú sap quina posició ocupa oficialment, però ells tenen clar que està en primer lloc: l’humor.\nCada dijous, “La nit dels Òscars” repassarà l’actualitat setmanal a la seva manera i amb la seva visió. I no estaran sols, també tindran un equip de col·laboradors impressionants.\nIngredients principals: actualitat, humor i improvisació. Els Òscars recomanen als espectadors veure’ls vestits de gala i amb una muda neta a mà, que la catifa vermella costa de netejar.\nArticle anteriorPrevisió del temps per un cap de setmana que apunta a tenir vent\nArticle següentEl Col·legi de Treball Social critica la “manca de sensibilitat” de l’Audiència de Lleida


Sant Miquel del Castell de Caladroer - Viquipèdia, l'enciclopèdia lliure\nSant Miquel del Castell de Caladroer\nFaçana oriental, on hi havia els absis\nConvertida en sala de venda i degustació\nRosselló / Fenolleda\n42° 42′ N, 2° 36′ E / 42.7°N,2.6°E / 42.7; 2.6\nL'antiga capella romànica\nArcades de la nau\nSant Miquel del Castell de Caladroer era la capella del Castell de Caladroer, a l'antic terme de Caladroer, actualment pertanyent a la comuna de Bellastar, de la comarca del Rosselló, a la Catalunya del Nord, però agregat a la de la Fenolleda.\nEstà situada al bell mig del nucli del poble de Caladroer, ara esdevingut cava vitivinícola. L'antiga capella del castell, datada al segle XIII, acull l'actual sala de degustació i venda de la cava Château de Caladroy.\n↑ Sant Miquel del Castell de Caladroer en els ortofotomapes de l'IGN\nObtingut de «https://ca.wikipedia.org/w/index.php?title=Sant_Miquel_del_Castell_de_Caladroer&oldid=21769001»\nEdificis de Caladroer\nLa pàgina va ser modificada per darrera vegada el 21 ago 2019 a les 15:19.


gener | 2014 | C. F. Navata\nPosted on 28/01/2014 by futbolnavata\nMassa poc Navata\nPrimer partit de la segona volta en el qual el Llança va endur-se justament els tres punts davant d’un Navata faltat d’idees al davant. La primera part va ser totalment local, sobretot quant a possessió de pilota. El Navata va crear perill a la contra, però el porter Albarrán pràcticament no va haver d’actuar. El primer vol local va ser un d’aquells que en el món del futbol s’anomena “gol psicològic”, ja que va ser, literalment, en l’última jugada de la primera part. L’equip de Quique Beltrán no va defensar amb prou contundència un córner picat per Enric i, a l’enèsim rebot, el llargarut Albert Giménez va inaugurar el marcador.\nEl domini local va multiplicar-se a la segona part, que no van tardar a ampliar distàncies. Diego, entrant des de la banda esquerra, no va haver de fer gaire cosa per superar la defensa i batre Mañach amb un xut per baix (62′). El gol va fer molt mal als navatencs que, aquesta vegada, a diferència del partit a Sant Miquel, no van trobar idees amb l’entrada dels seus homes de refresc. Cantenys va tenir un parell d’ocasions per posar emoció al partit, però la seva falta de punteria ho va evitar. Qui sí que en va tenir va ser el local Soltero, que va engaltar un fort xut que va entrar després de tocar el travesser. Val a dir que el gol pot qualificar-se de “gol fantasma”, tot i que l’àrbitre no va dubtar en cap moment a l’hora de donar-lo com a vàlid.\nSant Miquel, 3\nPartit d’alt voltatge el que es va viure al Municipal de Sant Miquel de Fluvià diumenge passat, entre l’últim i el penúltim classificat. Tot i que l’equip navatenc va avançar-se mitjançant un gol d’esperó de Tito al minut 5, abans de la primera mitja hora el Sant Miquel ja havia capgirat el marcador per obra de Gilson (12′) i Coco (26′), aquest últim després de transformar un penal comès per Jaume. Abans del descans, Simón, amb un bon moviment dins l’àrea, va batre Gómez amb un xut ras i creuat (39′). Tot i els quatre gols vistos en el primer temps, els aficionats presents al camp no sabien que allò era simplement un aperitiu.\nEn el primer quart d’hora de la segona, Adri Sánchez va recollir una pilota morta dins l’àrea navatenca i va tornar a avançar el seus. El gol va esperonar els locals, que veien molt a prop la seva primera victòria de la temporada. Tanmateix, els jugadors navatencs que van entrar de refresc van fer molt mal a la defensa local, ja que des del gol d’Adri no van parar de crear ocasions. La connexió Manel-Shota va funcionar a la perfecció i els dos davanters van encarregar-se de firmar el 3 a 4 final. Els últims minuts van ser d’allò més intensos i elèctrics (a la grada i al terreny de joc), però aquesta vegada el Navata va saber mantenir el resultat amb la serenitat que no va trobar el Sant Miquel.\nPosted on 13/01/2014 by futbolnavata\nLa mala gestió del resultat\nDos penals en contra a la segona part eviten la victòria local.\nTal com ocorre en molts partits d’aquesta temporada, el Navata no va saber mantenir amb serenor l’avantatge inicial, obtinguda aquesta vegada amb un gol de Simón al minut 12. Una assistència d’Alegrí a l’espai per a Shota va ser l’origen del gol del ’10’, que va rebre una passada d’allò més generosa del davanter navatenc. Els primers vint minuts van ser un malson per al Vilajuïga, que va tenir sort de no rebre cap més gol. Alegrí, en dues ocasions, va poder ampliar el marcador, però el porter i la manca de punteria del ‘4’ ho van evitar.\nSi bé el fet d’avançar-se aviat en el marcador és força típic aquesta temporada per part del Navata, la davallada en l’últim quart d’hora de la primera part també és igual de característic. I no només en forma de joc, sinó també pel que fa a gols en contra. Ho demostra, aquesta vegada, l’1 a 2 al descans. Ian, després d’engaltar un fort xurt amb l’esquerra, i Álvarez, després de recollir un rebuig pràcticament a la línia de gol, van ser els encarregats de capgirar el marcador abans de l’equador.\nA la represa, el Vilajuïga va començar fort, amb opcions de matar el partit. Tanmateix, aquesta embranzida va ser molt efímera i poc efectiva, ja que ben aviat el Navata va demostrar tenir molt caràcter i una excel·lent capacitat de reacció. Sergio, que havia entrat a la mitja part, va inventar-se un fort xut des de la banda esquerra per fer el 2 a 2 (55’) i Shota va certificar l’empenta del Navata en forma de remuntada amb un gol similar al que havia fet Ian a la primera part i a la mateixa àrea (62’). Tanmateix, 8 minuts més tard, un penal comès per Invernizzi confirmava aquesta mala gestió de resultats que tantes vegades ha condemnat el Navata aquesta temporada. Alsina, que acabava d’entrar, va transformar amb molta seguretat la pena màxima i, de nou, va empatar el matx (70’).\nEn l’últim quart d’hora, l’entrada del debutant Xavi Ceballos en el conjunt navatenc va aportar la xispa necessària per optar a tres punts més que necessaris. En la seva primera intervenció, els locals van reclamar molt airosament un penal comès per Nahuel que l’àrbitre no va considerar com a infracció. El davanter, que volia agradar al públic local, va tenir més èxit a la seva segona intervenció, en la qual va assistir a Shota per tal que fes el seu doblet i tornés a avançar el Navata amb un xut creuat des de la dreta (80’). Malauradament, però, un altre penal clar però evitable –aquesta vegada comès per Parella– va provocar que Alsina fes també el seu doblet (82′) i certifiqués el 4 a 4 final, un resultat que no deixa content a cap dels dos conjunts.


Steve Wozniak dóna la seva benedicció a l’iPad com a ordinador per a les masses - YCOM\nSteve Wozniak dóna la seva benedicció a l’iPad com a ordinador per a les masses\nEl tablet d’Apple és, per al cofundador de la companyia de la poma, la culminació de l’obra que va encetar juntament amb Steve Jobs a mitjans anys 70 per tal d’acostar la informàtica a l’usuari final.\nRedacció – En una conferència realitzada durant l’esdeveniment Storage World a Santa Clara (Califòrnia, Estats Units), el llegendari cofundador d’Apple va parlar del darrer èxit de la companyia de la poma mossegada en termes molt favorables i que deixen a entreveure que el tablet en general (i, més concretament, l’iPad) provocaran una segona revolució de la informàtica, fent-la realment accessible a tots els públics.\n‘Woz’ (com se’l coneix popularment) ho va exemplificar afirmant que l’iPad no era per als presents en l’esdeveniment, veterans professionals del sector, si no per als usuaris finals, amb menys coneixements tècnics. En aquest sentit, l’iPad seria la culminació del somni de Jobs -segons continua afirmant Woz- que des del principi volia fer ordinadors per a tothom però al qual els recursos tècnics de l’època li ho van impedir en un principi.\nL’emblemàtic personatge també es va referir a les expectatives que els tablets basats en Android superin més endavant a l’iPad en nombre de vendes, afirmant que espera que això mai passi.\nEls tablets lleugers amb sistemes operatius semblants als dels smartphones conjunten la lleugeresa del maquinari amb l’extrema facilitat d’ús del programari que no requereix de l’aprenentatge de conceptes que si són necessaris per treballar amb un sistema d’escriptori. El fet que la interfície també sigui multitàctil ajuda en gran mesura a aquesta senzillesa.


Calendaris Lliga Estiu 2015\nCalendari Grup 1: descans 07/09/15\nCalendari Grup 2: descans 28/07/15\nCalendari Grup 3: descans 01/07/15\nCalendari Grup 4: descans 09/07/15\nQue tots els participants del 7contra7 estiguen identificats és molt important per al correcte funcionament de la competició i un requisit indispensable.\nNormativa i reglament de la competició\n3.4 No es poden fer fitxes noves durant els play offs. Si que es poden fitxar jugadors d’equips que NO s'hagin classificat per als play offs. D’aquesta manera jugadors el·liminats poden continuar jugant. També poden jugar jugadors que hagin format part de la teva plantilla amb anterioritat encara que no hagin jugat cap partit de la competició actual.\n3.5 Inscripció mínima de 7 jugadors y màxima de 20. Una vegada arribat a aquest límit, si es desitja inscriure a nous participants haurien de donar-se de baixa els jugadors necessaris per a no superar el límit de 20 membres d'un mateix equip.


La Cambra celebra que el Govern reactivi l’estació de Bellissens però demana terminis “clars i ràpids” - Cambra Reus\nLa Cambra celebra que el Govern reactivi l’estació de Bellissens però demana terminis “clars i ràpids”\nEstic en:Pàgina inicial|Notes de Premsa, Noticies|La Cambra celebra que el Govern reactivi l’estació de Bellissens però demana terminis “clars i ràpids”\nLa Comissió d’Infraestructures de la Cambra de Comerç reclama que les inversions ferroviàries es planifiquin des de l’Autoritat Territorial de la Mobilitat (ATM)\nReus, 22 de juny de 2020. La Cambra de Comerç de Reus valora molt positivament l’anunci fet dijous passat des de l’Ajuntament de Reus que el Govern Central posa a la seva agenda la construcció de l’estació de Bellissens, un cop l’estudi de demanda ha constatat que tindria un volum d’usuaris molt important. Des de l’ens cameral, però, es remarca que cal passar d’aquesta declaració d’intencions als fets i, en concret, el president, Jordi Just, exigeix “terminis clars i ràpids” per començar a concretar el projecte. “L’estació de Belissens és una necessitat que fa molts anys que tenim i és urgent que es posi fil a l’agulla”, ha dit Just, que demana que el Govern Central concreti la licitació “en els propers mesos”.\nPer la seva banda, el Coordinador de la Comissió d’Infraestructures de la Cambra, Miquel Domingo, recorda que “sempre hem tingut clar que la demanda era més que suficient: amb pols de mobilitat com l’Hospital de Sant Joan, el Campus de la URV o el Tecnoparc era evident que aquesta estació tindria volums d’usuaris que justifiquessin la inversió”. Domingo coincideix en què “un cop contrastada aquesta obvietat, és el moment de començar a concretar calendaris i detalls del projecte”.\nLa Cambra de Comerç de Reus és partidària de reactivar l’Autoritat Territorial de la Mobilitat (ATM) del Camp de Tarragona perquè lideri el replantejament del model ferroviari a les nostres comarques amb l’objectiu d’esmenar els dèficits històrics provocats pels baixos nivells inversors acumulats en els últims anys i per diverses decisions estratègiques que no han tingut en compte les necessitats del territori. En particular, la Comissió d’Infraestructures de la Cambra, considera que la reactivació de l’Estació Intermodal de l’Aeroport de Reus hauria de ser una de les prioritats d’aquesta nova planificació de les infraestructures ferroviàries a les nostres comarques.\nLes ATM són organismes creats per una llei del Parlament de l’any 2003 en els que s’han d’integrar representants tant de les institucions públiques com de les privades. Amb l’excepció de la de Barcelona, fins ara han passat desapercebudes en la planificació de les infraestructures, quan van ser creades precisament amb aquest objectiu. Per això, des de la Comissió d’Infraestructures de la Cambra de Reus s’insta al Govern de la Generalitat a dotar l’ATM del Camp de Tarragona del pressupost i l’operativitat que necessita per ser l’òrgan tècnic que impulsi els plans de mobilitat i els programes d’inversió en matèria d’infraestructures.\nNdP- Estació Bellissens\n1 fitxer(s) 40.13 KB\nBy Cambra de Comerç de Reus|2020-06-22T14:54:55+02:00juny 22nd, 2020|Notes de Premsa, Noticies|0 Comentaris


El Crèdit compleix 100 funcions amb 50.000 espectadors - Teatre Barcelona\nL’espectacle inaugural de la temporada 2013-2014 a La Villarroel, coproduït per Bitó Produccions i La Villarroel, està sent un èxit rotund. El passat 13 de setembre començava la seva estada al teatre de l’Eixample, per on ja hi han passat 50.000 espectadors al llarg de les primeres 100 funcions. Aquesta immensa acollida del públic català ha provocat que es pengés el cartell “entrades exhaurides” a totes les funcions des del primer dia. Un fenomen que no s’atura, doncs les entrades per les funcions del mes de desembre i principis de gener estan gairebé exhaurides.\nJordi Bosch, Jordi Boixaderas, Jordi Galceran i Jordi González celebren l’èxit\nEl passat dissabte 21, en funció de tarda, El Crèdit va arribar a les 100 funcions. Per celebrar aquesta fita, al final de la funció es va treure un pastís i Bosch, Boixaderas, Galceran i Jordi González – Vicepresident de Focus – van compartir amb el públic assistent la seva alegria i satisfacció.\nUn èxit de crítica i públic que marcarà la temporada 2013-2014 de La Villarroel. Un espectacle necessari creat per un equip infalible format per l’autor Jordi Galceran, el director Sergi Belbel i els actors Jordi Bosch i Jordi Boixaderas. Una combinació que assegura quasi una hora i mitja de riures desenfrenats i una història que enganxa des del primer minut fins a l’últim.\n“El Crédito”, en aquest cas en cartell al Teatro Maravillas de Madrid, dirigida per Gerardo Vera i interpretada per Carlos Hipólito i Luis Merlo també està sent un èxit a la capital.


El City de Guardiola remunta al Barça a la Champions | Esports | EL PAÍS Catalunya\nEls anglesos anestesien els blaugrana amb una pressió avançada i els derroten amb gols de Gündogan (2) i De Bryune\nManchester 1 NOV 2016 - 23:10\tCET\nEls 'citizens' celebren el triomf. Jason Cairnduff REUTERS\nPresumien els dos equips de jugar-la, d'utilitzar la pilota i la passada com a salutació i definició. Però a l'Etihad, igualades les forces al centre del camp, tant el Manchester City com el Barça es van expressar més i millor al contraatac. I ho van fer a ritme de tango, perquè els blaugrana perseguien la línia de passada que els portés a Messi de la mateixa manera que els citizens es remetien a Agüero per dir la seva a l'àrea contrària. El partit, no obstant això, se'l va endur el 10 blau, ben secundat per una pressió col·lectiva que va destrossar el Barça.\nA l'equip de Luis Enrique li va costar treure la pilota des del darrere, incomodat per la pressió avançada del City. No va ajudar d'entrada l'invent del tècnic d'intercanviar la posició dels dos centrals, així que al cap d'un quart d'hora van recuperar el seu lloc. Tampoc hi havia un director d'orquestra a la medul·lar –ben tapat Busquets– que els ajudés, de manera que les jugades es reduïen a desplaçaments llargs dels dos defenses centrals. I la segona jugada, llavors, es convertia en un contraatac. Una cosa semblant va passar després del xut del Kun, que va evitar el cos de Mascherano. Resulta que la pilota va caure als peus de Messi i d'aquí va anar a parar a Neymar, que fer una embranzida per la banda i, ja al punt de penal, Leo li va demanar la pilota per xutar-la amb l'interior i enviar-la a la xarxa. El gol, però, no va ser cloroform per al Manchester City, fins al punt que Stones i Zabaleta reclamaven a l'ensordidora afició que no deixés d'animar-los. I va funcionar.\nEl Manchester City va seguir amb la seva pressió, tan amunt que va incomodar el Barça. I en una ocasió Sergi Roberto va regalar la pilota i Agüero la va acceptar de bon grat per donar-la a Gündogan, que va resoldre la jugada amb un gol. Moment de blau intens perquè se succeïen les ocasions a la porteria de Ter Stegen. Agüero ho va provar amb un xut des de fora de l'àrea; Sterling gairebé ho va tenir però es va perdre en el control quan tenia l'u contra u; i De Bruyne ho va aconseguir amb un llançament de falta que Ter Stegen es va empassar.\nEl Barça ni respirava, condemnat des de l'arrel, impossibilitat per exercir el seu futbol de saló i triangulacions, negat per la voluntat i la pressió del rival. Així que no va estranyar el nou gol local, amb una incursió de Navas per la dreta i una centrada que Agüero va tocar amb la mà i va caure a peus de Gündogan, de nou encertat en la rematada. Ter Stegen va protestar enèrgicament i Mascherano el va secundar, tot i que el col·legiat no va canviar d'opinió ni tan sols amb el vídeo que se li va escapar al Manchester City de la repetició. Tant se val. El Barça no va saber domar el rival, sinó que va ser sotmès a la seva voluntat.